Diodella teres

Ti Diodella teres  ket ti sebbangan ti agsabsabong a mula iti pamilia ti Rubiaceae nga ammo kadagiti kadawayn a nagan iti Ingles a kas poorjoe ken rough buttonweed. Daytoy a tinawen a mula ket patneng iti Mehiko, Tengnga nga Amerika, Abagatan nga Amerika, ti West Indies ken ti akin-abagatan nga Estados Unidos manipud iti California aginggana iti Florida ken ti pay kaaduan ti tengnga ken amianan akindaya nga Estados Unidos manipud iti Kansas aginggana iti Michigan aginggana iti Massachusetts.USDA Plants Database Ti sebbangan ket naturalisado pay iti Olanda, ti Is-isla Canarias, Akinlaud nga Aprika, Angola, Tsina, Hapon ken Korea, India, ken Madagascar.Invasive Species Compendium, Diodella teres

Ti Diodella teres ket addaan iti naingpin, nalinteg wenno dumalapdap nga ungkay ken manmano nga aginggana iti 65 cm iti katayag. Daytoy ket addaan kadagiti agsumbangir a bulong a nasikkil, nangisit a berde, eliptiko, timmirad, ken nakersang ti linabag, aginggana iti 3 cm iti kaatiddog. Ti tunggal maysa a paris dagiti bulong ket mangubba iti maysa a sabong iti babana. Ti bassit a puraw aginggana iti maraderosas-purpura a sabong ket addaan kadagiti uppat a nasikkil a kasla petalo a pingir aginggana iti 12 mm iti kaatiddog ken 10 mm iti kaakaba. Ti bunga ket sukog immitlog, nga agsina kadagiti dua bassit a nues. Kadawyan daytoy a mula kadagiti nadarat a lugar a kas dagiti karuboroban ti darat ken dagiti paglayusan a tanap ti karayan.Small, John Kunkel & Carter, Joel Jackson. 1913. Flora of Lancaster County (Pennsylvania) 271.

 Dagiti nagibasaran 

 Dagiti akinruar a silpo 
 Jepson Manual Treatment


Kategoria:Rubioideae
Kategoria:Flora ti Tengnga nga Amerika
Kategoria:Flora ti Karibe
Kategoria:Flora ti Abagatan nga Amerika
Kategoria:Flora ti Mehiko
Kategoria:Flora ti Estados Unidos